Θαύματα του Ιησού Χριστού

Τα θαύματα του Ιησού Χριστού είναι το σύνολο των θαυματουργικών πράξεων που αποδίδονται στον Ιησού στα ιερά κείμενα του Χριστιανισμού. Η πλειονότητά τους είναι θαυματουργικές θεραπείες, εκδιώξεις δαιμόνων, αναστάσεις νεκρών και θαύματα που επιδεικνύουν κυριαρχία επί της φύσεως.Twelftree (1999), σελ. 263H. Van der Loos: The Miracles of Jesus, E.J. Brill Press, Ολλανδία 1965

Στο Κατά Ιωάννην Ευαγγέλιον, ο Ιησούς παρουσιάζεται να επιτελεί επτά «σημεία» (θαύματα) που χαρακτηρίζουν την αποστολή του, από την αρχή στον Γάμο στην Κανά μέχρι το τέλος της με την ανάσταση του Λαζάρου.Harris, Stephen L.: Understanding the Bible, Mayfield, Palo Alto 1985, σσ. 302-310

Για πολλούς Χριστιανούς, αλλά και Μουσουλμάνους, τα θαύματα αυτά πιστεύονται ως πραγματικά ιστορικά γεγονότα«Islamic beliefs include many miracles of healing and of resurrection of the dead», Heribert Busse, Islam, Judaism, and Christianity, 1998, ISBN 1-55876-144-6, σελ. 114Twelftree (1999) σελ. 19Gary R. Habermas: The historical Jesus: ancient evidence for the life of Christ, 1996, ISBN 0-89900-732-5, σελ. 60, ενώ για άλλους αποτελούν συμβολικές διηγήσεις με αλληγορική σημασία.

Από την Εποχή του Διαφωτισμού μέχρι σήμερα αρκετοί διανοητές έχουν υιοθετήσει μια ιδιαιτέρως καχύποπτη προσέγγιση στις διηγήσεις θαυμάτων.Powell, Mark Allan: Jesus as a Figure in History: How Modern Historians View the Man from Galilee, John Knox Press, Westminster 1998, σελ. 22 Η ερμηνεία των θαυμάτων δεν είναι πλέον ομόφωνη όπως την προνεωτερική εποχή, αλλά όλοι οι ειδικοί μελετητές συμφωνούν ότι ο Ιησούς ως ιστορικό πρόσωπο θεωρείτο ως θαυματοποιός από τους ανθρώπους του τόπου και της εποχής του όσο ζούσε. Ιστορικοί που δεν θρησκεύουν συνήθως αποφεύγουν να σχολιάζουν την αλήθεια των θαυμάτων, καθώς οι πηγές είναι περιορισμένες και τις θεωρούν προβληματικές.Ehrman, Bart D.: Jesus: Apocalyptic Prophet of the New Millennium, Oxford University Press, 2001, ISBN 978-0195124743 Μερικοί μελετητές απορρίπτουν τα θαύματα εντελώς, ενώ άλλοι υπερασπίζονται τη δυνατότητα να συνέβησαν, είτε με επιφυλάξεις, είτε χωρίς.

 Είδη και κίνητρα 
Στις περισσότερες περιπτώσεις οι Ευαγγελιστές, οι Πατέρες της Εκκλησίας και άλλοι Χριστιανοί συγγραφείς συνδέουν το κάθε θαύμα του Χριστού με συγκεκριμένες διδασκαλίες του, που αντανακλούν το μήνυμα που είχε σκοπό να δώσει στον κόσμο.Craig A. Evans: Jesus and his contemporaries, 2001, ISBN 0-391-04118-5, σσ. 6-7

Στο βιβλίο του The Miracles of Jesus, ο H. Van der Loos περιγράφει δύο βασικές κατηγορίες θαυμάτων που αποδίδονται στον Ιησού: εκείνα που επιδρούν στον άνθρωπο και εκείνα που επιδεικνύουν έλεγχο επί της φύσεως (όπως όταν ο Χριστός περπατά πάνω στο νερό). Τα τρία είδη της πρώτης κατηγορίας είναι οι ιατρικές θεραπείες, στις οποίες μια πάθηση εξαφανίζεται, οι  εκδιώξεις δαιμόνων και οι αναστάσεις νεκρών. Σε μια ξεχωριστή κατηγορία, όπως έλεγε και ο Καρλ Μπαρτ, στέκει μόνη της η Μεταμόρφωση, που γίνεται πάνω στον ίδιο τον Χριστό.Karl Barth: Church dogmatics, ISBN 0-567-05089-0, σελ. 478

Σύμφωνα με τον Craig Blomberg, ένα χαρακτηριστικό κοινό σε όλα τα θαύματα του Ιησού στις ευαγγελικές αφηγήσεις είναι ότι, αντίθετα με αρχιερείς της εποχής του που ζητούσαν πληρωμή από όσους γιατρεύονταν μετά από προσευχές των ιερέων, ο Χριστός ποτέ δεν ζήτησε ή δέχθηκε οποιοδήποτε είδος ανταμοιβής για τα θεραπευτικά του θαύματα. Επιπροσθέτως, δίδαξε τους μαθητές του (Ματθ. ι΄ 8) να θεραπεύουν τους ασθενούντες, αλλά ακόμα και να ανασταίνουν νεκρούς, χωρίς να δέχονται πληρωμή: «δωρεὰν ἐλάβετε, δωρεὰν δότε».Craig Blomberg: The Miracles of Jesus, 1986, ISBN 1-85075-009-2, σελ. 197

Δεν είναι πάντοτε ξεκάθαρο το πότε δύο ευαγγελικές αναφορές σε θαύμα αναφέρονται στο ίδιο ή σε διαφορετικά γεγονότα. Σχετικό παράδειγμα αποτελεί η θεραπεία του υπηρέτη του εκατόνταρχου, για την οποία τα Ευαγγέλια του ΜατθαίουΜατθ. η΄ 5-13 και του ΛουκάΛουκ. ζ΄ 1-10 περιγράφουν το πώς ο Χριστός θεράπευσε από μακριά τον υπηρέτη ενός εκατόνταρχου στην Καπερναούμ. Στο Κατά Ιωάννην Ευαγγέλιο υπάρχει μια παρόμοια αλλά ελαφρώς διαφορετική αφήγηση στην Καπερναούμ, γράφοντας ότι ο θεραπευθείς ήταν ο γιος ενός «βασιλικού αξιωματούχου».

Παραπομπές

Βιβλιογραφία
 Bersee, Ton: On the Meaning of 'Miracle' in Christianity. An Evaluation of the Current Miracle Debate and a Proposal of a Balanced Hermeneutical Approach, Peeters Publishers, Leuven 2021, ISBN 978-9042943957
 Αρχιμ. Σεραφείμ Παπακώστα: Τα Θαύματα του Κυρίου, εκδ. «Ζωή», 1967, 1999


Κατηγορία:Ιησούς Χριστός